Lavik prestegjeld

Lavik prestegjeld var et prestegjeld tilhørende Ytre Sogn prosti. Det omfattet sogn i Høyanger kommune i Sogn og Fjordane fylke, og hovedkirken var Lavik kirke.

Laviks kirkesogn er nå en del av Høyanger kirkelige fellesråd, og underlagt Sunnfjord prosti i Bjørgvin bispedømme i Den norske kirke.

Historikk 

Lámvíkr sókn (norrønt) har sin opprinnelse fra kristningen av landet. Lavik antas å være lagt under Eivindvik i førreformatorisk tid, da det var behov for å tilpasse den kirkelige inndelingen til folketallet og bosetningsmønsteret etter Svartedauden.

Ved kgl.res. av 18. desember 1807 ble Ladvig prestegjeld opprettet, ved at Ladvig som  hovedsogn med Bøe ble skilt ut fra Evindvig prestegjeld og Klævold fra Vig tillagt som annekssogn.

Ladvig prestegjeld dannet grunnlaget for Ladvig formannskapsdistrikt, som ble opprettet i 1837.

Ved kgl.res. av 24. april 1858 ble Brekke sogn overført fra Evindvig prestegjeld, og ved kgl.res. av 18. mars 1863 ble Bøe sogn overført til nye Hyllestad prestegjeld. Brekke sogn ble tilbakeført til Gulen prestegjeld i 1964.

Ved avviklingen bestod Lavik prestegjeld av menighetene i Lavik, Kyrkjebø, Høyanger, Bjordal og Ortnevik .

Fra 2004 ble prestegjeldene som administrativ enhet faset ut av Den norske kirke, og fra 2012 gikk de også ut av lovverket.

Referanser

Høyangers historie
Religion i Vestland
Prestegjeld i Bjørgvin bispedømme